बिजली निगम की 3 खामियों काे पब्लिक क्यों भुगते, 500 का बिल 5 लाख जाता है
बंसीकॉलोनी में 50 गज के मकान में रहने वाली संतोष देवी का हर दो माह में 600 से 1000 रुपए बिजली बिल आता था। जून-जुलाई माह का 90 हजार रुपए का बिल गया। निगम में चक्कर काटते रहे, बिल ठीक नहीं हुआ। अगले महीने फिर 35 हजार रुपए का बिल गया। बिल ठीक करने की बजाय बिजली निगम ने जुर्माना लगाकर 1 लाख 35 हजार रुपए का बकाया बताकर कनेक्शन काट दिया और मीटर उखाड़ ले गए हैं। संतोष की तरह हर दिन 150 से अधिक लोग बिजली बिल ज्यादा आने की समस्या लेकर बिजली निगम कार्यालय में चक्कर काट रहे हैं। लोगों का कहना है कि निगम में कुछ कर्मचारी अपनी ही गलती को ठीक करने के नाम पर अवैध वसूली तक करते हंै। बिजली निगम की तीन बड़ी खामियां हैं, जिनकी वजह से लोग परेशान होते हैं। पांच सौ रुपए का बिल पांच लाख रुपए तक जाता है।
बिजली निगम के ग्रामीण क्षेत्र में 1 लाख 4 हजार और शहरी क्षेत्र में 74 हजार घरेलू बिजली कनेक्शन हैं। 30 हजार दुकानों इत्यादि के कनेक्शन हैं। ज्यादा बिल आने की समस्या ज्यादातर इन्हीं में रही है। शहर में घरों और दुकानों से बाहर मीटर लगे हुए हैं। इसके बावजूद बिल गलत आते हंै। बाहर लगे मीटर की यूनिट लेकर बिल बनाकर भेजने तक विभागीय प्रक्रिया है। खामी के कारण उपभोक्ता परेशान हो रहे हैं। किला क्षेत्र बिजली घर में तीन साल पहले ऑडिट में बिजली बिलों को उपभोक्ताओं से वसूल कर निगम में जमा नहीं करवाने का मामला भी उजागर हुआ था। मामले में कोई ठोस कार्रवाई नहीं हुई।
^ रीडिंग लेकर निगम को देते है। स्टाफ की कमी से कंप्यूटर में चढ़ाते समय खामी होती है। रीडिंग सही है।\\\' -कर्नल पीके चौधरी, नोडल ऑफिसर, हरियाणा एक्स सर्विसमैन लीग
^कंप्यूटर पर पंचिंग करने में गलती हो सकती है। शहर में बिल पंचिंग और प्रिंटिंग का कार्य हारट्रोन एजेंसी को देने की तैयारी है।\\\' -बीएस गर्ग, एसई, बिजली निगम
पानीपत. बिजलीनिगम कार्यालय में बिल ठीक करवाने के लिए लगी भीड़।
^घर में अक्सर 3 हजार रुपए तक ही बिल आता था। कुछ दिन पहले 13 हजार रुपए का बिजली बिल हमारा आया है। बिल ठीक होने का उचित रास्ता नहीं बताया गया। कल फिर जाऊंगा।\\\' -उमेश, निवासी सेक्टर 18
^घर में सामान्य तौर पर बिजली इस्तेमाल होती है। इस बार 3,46,642 रुपए का बिजली बिल घर पर भेज दिया है। लापरवाही निगम की है और चक्कर अब मुझे काटने पड़ रहे हैं। हमारी क्या गलती है।\\\' -दीवानचंद, निवासी आर्य नगर
^ पुराने मीटर में 37668 रीडिंग थी। नया मीटर लगाया तो रीडिंग 38177 बना दी। 12999 रुपए का बिल भेज दिया गया। ठीक करवाने के लिए कई चक्कर काटने पड़े। 9866 रुपए बिल भरकर पीछा छुड़ाया।\\\' -सतेंदर, दुकानदार, पालिका बाजार
जिले में 9 सब डिवीजन हैं। प्रत्येक सब डिवीजन पर एक सीए नियुक्त है। 5 हजार रुपए से अधिक के बिल की जांच सीए को करनी होती है। खामियों के बिल इतने रहे हैं, लेकिन फिर भी इनकी बेहतर जांच कर खामी बिल बनने से पहले दूर नहीं होती। दलील यह है कि बिलों की संख्या ज्यादा होने से एक-एक बिल नहीं देख पा रहे हैं।
निगम के कर्मचारी बिजली बिल बनाते हैं। ऑनलाइन बिल चढ़ाने होते हैं और कंप्यूटर से बिल तैयार होते हैं। निगम के पास क्लर्क की 327 पोस्ट हैं। इसमें 162 पद खाली हैं। अपर डिविजनल क्लर्क के 56 पदों में 46 पद खाली पड़े हैं। स्टाफ की कमी झेल रहे निगम ने कच्चे कर्मचारी के तौर पर डाटा इंट्री ऑपरेटर रखे हैं। इस साल मई माह से एचसीएल को बिल बनाने की प्रक्रिया से जोड़ा गया। प्रत्येक डिवीजन में दो-दो एचसीएल कर्मचारी निगम कर्मचारियों को इसकी ट्रेनिंग दे रहे हैं। कर्मचारियों की कमी से बिल जल्दबाजी में बनते हैं। कंप्यूटर में चढ़ाते समय गलती होती है।
बिजली निगम ने घरों में मीटर से रीडिंग लेने और बिल बांटने का काम हरियाणा एक्स सर्विसमैन लीग को दिया हुआ है। मीटर रीडिंग लेने के 5 रुपए प्रति कनेक्शन, बिल बांटने के 2.50 रुपए प्रति बिल और कैश लेने के 6.50 रुपए मिलते हैं। मीटर रीडिंग सही लेने की बजाय कई बार घर बैठे एवरेज रीडिंग चढ़ा दी जाती है। रीडिंग समय पर पंचिंग के लिए नहीं दी जाती। परेशानी उपभोक्ता को होती है। नियम अनुसार मीटर रीडिंग में 500 रुपए तक की गलती पर 200 रुपए जुर्माना और 500 से अधिक की गलती पर जुर्माना और एफआईआर करवाने का भी प्रावधान है। बिल गलत आते हैं पर कार्रवाई कम ही होती है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva